Tamar Kaprelian
Tamar Kaprelian (arm. Թամար Գաբրելեան, g. 1986 m. spalio 28 d. Skotsdeile, Arizona) – armėnų kilmės JAV dainininkė. Tapo žinoma 2008 metais, nugalėjusi JAV motyvacinį koverių dainų konkursą. 2009 m. išleido debiutinį singlą „New Day“, sulaukusį populiarumo. 2010 m. rugpjūčio 24 d. pasirodė debiutinis atlikėjos albumas „Sinner or a Saint“. 2015 metais kaip grupės-projekto „Genealogy“ narė dalyvavo 60-ajame „Eurovizijos“ konkurse Vienoje. Po dalyvavimo „Eurovizijoje“, atlikėja su Elhaida Dani, Elina Born, Maria-Elena Kyriakou ir Stephanie Topalian įrašė singlą „The Otherside“.